
Vaaratilanneharjoittelu sisältää sekä poistumisharjoittelun että sisälle suojautumisharjoittelun ja muut onnettomuusharjoitukset. Poistumistarve voi tulla havaitusta tulipalosta, rakenteellisesta vauriosta, vesivahingosta, kemikaalionnettomuudesta, sähkökatkosta tms. riskistä. Ohje toiminnasta palohälytystilanteessa on erikseen. Sisälle suojautumistarve ulkoalueelta sisätiloihin voi tulla lähialueen kemikaalionnettomuudesta (kaasuvaara), savuvaarasta (esim. naapurirakennus tai auto palaa, metsäpalo tms), myrskystä, rankkasateesta, vaarallisesta eläimestä, säteilyvaarasta tms. Poliisihallituksen ohjeet väkivallan uhkaan liittyvään poistumiseen ja/tai suojautumiseen ovat erikseen ja niitä varten on myös tärkeä harjoitella henkilöstön kesken. 

Suositellaan, että päiväkotiin hankitaan Suomen Palopäällystöliiton julkaisema Poistumisturvallisuusopas. Oppaassa on kerrottu poistumisturvallisuuden perusteet ja harjoituksen suunnittelu ja toteuttaminen sekä sen liitteissä on tarvittavat lomakkeet harjoituksen suunnitteluun ja toteuttamiseen. Oppaan saa tilattua osoitteesta: http://www.sppl.fi/verkkokauppa/kirjallisuus
Seuraava vaaratilanneharjoitusohje perustuu yllä olevaan oppaaseen, Tampereen päivähoidon turvallisuustyöryhmän asiantuntemukseen ja Pirkanmaan pelastuslaitoksen päiväkotien ja oppilaitosten vaaratilanneharjoitteluohjeistukseen. 

Tämän vaaratilanneharjoitteluohjeen lopussa on esimerkit poistumisohjeesta ja toiminnasta palohälytystilanteessa. Lisäksi yksikössä on syytä olla sisälle suojautumisohje ulkoisen vaaran uhatessa sekä ohje väkivallan uhan varalta.

TASO 1. TURVALLISUUS- JA TOIMINTAOHJEIDEN PÄIVITYS JA HENKILÖKUNNAN PEREHDYTYS

· Tavoitteena on, että tämä taso suoritetaan elokuun aikana 
· Varmistetaan, että turvallisuus/pelastussuunnitelma toimintaohjeineen on ajan tasalla
· Varmistetaan, että vastuuhenkilöiden tiedot ja tehtävät on päivitetty
· Turvallisuuden teoriaopetus, jonka päätteeksi tutustutaan kiinteistön ja omien ryhmien turvallisuusjärjestelyihin mm. poistumisteihin turvallisuuskävelyn muodossa
· Teoriaopetuksessa painotetaan tulipalon vaarallisuuden ja poistumistiejärjestelyjen lisäksi myös muita poistumiseen ja sisälle suojautumiseen liittyviä asioita. Näitä ovat esim. käyttäytyminen vaaratilanteessa, ruuhkien välttäminen ja niiden purkaminen, koneiden ja laitteiden sulkeminen, ikkunoiden ja ovien sekä ilmastoinnin sulkeminen, henkilökohtaisten varusteiden ja vaatteiden mukaan ottaminen, tärkeiden asiakirjojen käsittely (lapsiluettelo), tilojen tarkastaminen, sisäiset hälytys- ja tehtäväjärjestelyt, toiminta kokoontumispaikalla ja niiden sijainnit sekä ulkopuolisten pääsyn estäminen rakennukseen

TASO 2. LASTEN PEREHDYTYS

· Tavoitteena on, että taso suoritetaan elokuun aikana 1. tason jälkeen, viimeistään syyskuun alkupuolella
· Henkilökunta kertoo saadun perehdytyksen ja ohjeistuksen pohjalta lapsille ryhmissä poistumisen ja sisälle suojautumisen mahdollisuuksista ja niissä toimimisesta huomioiden lasten ikä ja muut kasvatukselliset seikat.
· Jokainen ryhmä harjoittelee (tiedot ja taidot) poistumista/sisälle suojautumista omatoimisesti vähintään 2 krt/ vuodessa, joista ensimmäinen kerta viimeistään syyskuun alkupuolella 
· Harjoituksen ajankohtaa ja poistumisreittiä kannattaa vaihtaa. Tällä tavalla kaikki poistumistiet tulevat tutuiksi ja samalla voidaan tarkastella oman ryhmän tilojen turvallisuusasioita.
· Pidetään palautekeskustelu ryhmän kanssa ja palaute, mahdolliset kehitysehdotukset ja tieto havaituista puutteista välitetään päiväkodin johtajalle. Ryhmiltä saadut tiedot on syytä käydä läpi koko päiväkodin henkilöstön palaverissa ennen kolmannen tason suorittamista

TASO 3. PÄIVÄKODIN ENNALTA SOVITTU HARJOITUS

· Tavoitteena on, että jokainen päiväkoti harjoittelee tämän tason harjoituksen väh. 1 krt/vuodessa ja ensimmäisen kerran viimeistään syyskuun loppuun mennessä. Jos kevätkaudelle tulee paljon uusia lapsia tai työntekijöitä, harjoitus on syytä pitää keväällä uudestaan
· Harjoitus pyritään järjestämään niin, että mahdollisimman moni pääsee osallistumaan harjoituksiin. Varmista, että työntekijät ovat ennen tätä harjoitusta suorittaneet tason 1 ja 2 toimenpiteet.
· Harjoitus sovitaan ja siitä tiedotetaan ennalta ja harjoituksesta laaditaan harjoitussuunnitelma. Malli suunnitelmasta ja harjoituksen järjestäjän muistilista ovat Poistumisharjoitusoppaan liitteinä. 
· Harjoitus alkaa esim. tiettynä kellonaika, kellonsoitosta, pillin vihellyksestä, kuulutuksesta tms. Savun käyttöä tai tulen syttymistä kuvaavaa askarteluteosta voi harkita tapauskohtaisesti. Tämä voidaan korvata esim. laittamalla joihinkin poistumisoviin POISTUMISTIELLÄ SAVUA, OVI EI POISTUMISKÄYTÖSSÄ –lappu tai sopia ennalta, mistä palo alkaa. Tällä voidaan ohjata ryhmät kulkemaan vaihtoehtoista reittiä.
· Sovitaan tarkkailijoista, jotka kirjaavat oppaan liitteenä olevaan tarkkailijan lomakkeeseen havainnot (tarkkailijoiksi voi pyytää esim. naapuriyksikön työntekijöitä, keittiön työntekijää, pelastusviranomaista tms.)
· Harjoituksen lopuksi (välittömästi lyhyt palaute ja viimeistään lähipäivinä pidempi) pidetään palautetilaisuus/-keskustelu. Osallistujien palautelomake on oppaan liitteenä. Harjoituksen kulku ja saadut palautteet kirjataan harjoitusraporttiin ja ryhdytään tarvittaviin kehittämistoimenpiteisiin.
· Ensimmäisissä tämän tason harjoituksissa ei kannata vielä liikaa kiinnittää huomiota poistumisaikaan, tärkeämpää on, että henkilöstö ja lapset oppivat oikeat ja turvalliset toimintamallit.

TASO 4. PÄIVÄKODIN ENNALTA ILMOITTAMATON JA/TAI SISÄLLE SUOJAUTUMISHARJOITUS

· Tavoitteena on, että tämän tason harjoitus suoritetaan kerran vuodessa viimeistään marraskuun loppuun mennessä. Jos kevätkaudelle tulee paljon uusia lapsia tai työntekijöitä, harjoitus on syytä pitää keväällä uudestaan. Keväällä harjoitus voidaan toteuttaa myös sisälle suojautumisharjoituksena ulkoisen vaaran uhatessa. 
· Harjoitus pyritään järjestämään niin, että mahdollisimman moni pääsee osallistumaan harjoituksiin. Varmista, että työntekijät ovat ennen tätä harjoitusta suorittaneet tason 1, 2 ja 3 tason toimenpiteet. Lisäksi on varmistettava, että tason 3 harjoituksen puutteet on korjattu.
· Harjoituksesta laaditaan suunnitelma. Malli suunnitelmasta ja harjoituksen järjestäjän muistilista ovat oppaan liitteenä. 
· Harjoituksen alkaa esim. kellonsoitosta, pillin vihellyksestä, kuulutuksesta tms. Savun käyttöä tai tulen syttymistä kuvaavaa askarteluteosta voi harkita tapauskohtaisesti. Tämä voidaan korvata esim. laittamalla joihinkin poistumisoviin POISTUMISTIELLÄ SAVUA, OVI EI POISTUMISKÄYTÖSSÄ –lappu tai sovi ennalta, mistä palo alkaa. Tällä voidaan ohjata ryhmät kulkemaan vaihtoehtoista reittiä.
· Sovitaan tarkkailijoista, jotka kirjaavat oppaan liitteenä olevaan tarkkailijan lomakkeeseen havainnot (tarkkailijoiksi voi pyytää esim. naapuriyksikön työntekijöitä, pelastusviranomaista tms. ulkopuolista tahoa)
· Harjoituksen lopuksi (välittömästi lyhyt palaute ja viimeistään lähipäivinä pidempi) pidetään palautetilaisuus/-keskustelu. Osallistujien palautelomake on oppaan liitteenä. Harjoituksen kulku ja saadut palautteet kirjataan harjoitusraporttiin ja ryhdytään tarvittaviin kehittämistoimenpiteisiin.
· Ensimmäisissä tämän tason harjoituksissa ei kannata vielä liikaa kiinnittää huomiota poistumisaikaan, tärkeämpää on, että henkilöstö ja lapset oppivat oikeat ja turvalliset toimintamallit.

Kaikkien tasojen harjoitussuunnitelmat ja -raportit liitetään turvallisuuskansioon.
[bookmark: _Toc359404911]Esimerkki poistumisohjeesta

Tämä on yleisohje.
Muokkaa ja tarkenna tästä ohjeesta omaan päiväkotiisi sopiva ohje.

Poistumistarve voi tulla havaitusta tulipalosta, rakenteellisesta vauriosta, vesivahingosta, kemikaalivuodosta, sähkökatkosta tms. riskistä. Toimintaohje palohälytystilanteessa on jäljempänä.
Poistumistarve voi koskea koko rakennusta tai sen tiettyä osaa.

Poistumista johtaa päiväkodin johtaja tai varajohtaja tai sovitaan
päiväkodissa vuorossa olevien kesken tilanteelle johtaja.


Johtajan tehtävät tilanteessa esim.

· seuraa ryhmien poistumista ja huolehdi oikeasta resurssien kohdentamisesta
· varmista , että kaikki tietävät poistumistarpeesta ja tarvittaessa välitä tietoa. Huomioi myös keittiö- ja siivoushenkilöstö sekä vieraat tai muut ulkopuoliset henkilöt.
· huolehdi sovittujen tilojen tarkistuksista 
· (voit delegoida asian myös ulkopuoliselle kiinteistön tuntevalla hlölle, esim. keittiöhenkilökunta) 
· hyödynnä ryhmän tilassa olevaa tarkastuslomaketta
· sulje tarvittaessa ilmanvaihto
· sovi kuka vastaa alkusammutuksesta 
· mene kokoontumispaikalle ja vastaanota ryhmien vastaavalta tilojen tarkastamislomake ja lapsitietolomake 
· estä rakennukseen pääsy
· sovi, kuka opastaa viranomaiset paikalle
· anna viranomaisille tiedot tapahtuneesta ja tilanteesta (ovatko kaikki poistuneet ja onko kaikki tilat tarkistettu
· vain viranomaisten luvalla saa palata kiinteistöön ja välitä tieto kokoontumispaikalle
· kirjaa tapahtunut onnettomuus- ja poikkeamatilannelomakkeeseen

Ryhmien poistumista johtaa ryhmän vakituinen työntekijä.

· varmista, että kaikki tietävät poistumistarpeesta ja tarvittaessa välitä tietoa naapuriryhmille
· aloita valmistautuminen kokoontumispaikalle siirtymiseen ja pukeutuminen. Pukeutumisen (jos on tarpeen esim. talvella) voi myös kiireellisessä tilanteessa suorittaa viereisessä palo-osastossa tai päiväkodin toisessa rakennuksessa.
· pukeutumisessa toisessa palo-osastossa on hyvä huomioida, että välissä on yksi tyhjä palo-osasto. Keskustele tästä toimintatavasta kohteen palotarkastajan kanssa lisää (huomioiden esim. ullakon palo-osastointi).
· pyydä tarvittaessa lisäapua pukemiseen ja tilojen tarkastamiseen apua poistumisen johtajalta
· huolehdi sovittujen tilojen tarkistuksista 
· (voit delegoida asian myös ulkopuoliselle kiinteistön tuntevalla hlölle, esim. keittiöhenkilökunta)
· hyödynnä ryhmän tilassa olevaa tilojen tarkastuslomaketta
· sovi kuka vastaa alkusammutuksesta
· jos ryhmässä on väh.kaksi työntekijää, menee toinen lapsiryhmän kanssa kokoontumispaikalle ja antaa ryhmän tilojen lapsitietolomakkeen tilanteen johtajalle ja toinen ryhmän työntekijä jää tarkistamaan tiloja ja vie lopulta tilojen tarkastuslomakkeen tilanteen johtajalle
· jos ryhmässä on vain yksi työntekijä, kerää ryhmä valmiiksi ulko-oven läheisyyteen käyttäen apuna lapsilistaa ja jos on turvallista tarkista vielä tilat tilojen tarkastuslomakkeen avulla. Mene sen jälkeen kokoontumispaikalle ja anna lapsitietolomake ja tilojen tarkistuslomake tilanteen johtajalle.
· pidä ryhmä kokoontumispaikalla rauhallisena ja järjestyksessä
· ryhmän tiloihin palataan viranomaisilta saadun luvan jälkeen
· muista asian käsittely lasten kanssa jälkikäteen mahdollisimman pian
· ilmoita tapahtuneen jälkeen mahdolliset kehitysehdotukset tilanteen johtajalle

[bookmark: _Toc359404912]Tilanumerotaulukko
Täytä tilanumero ja tilan nimi jo etukäteen ja laita lomakkeet sovittuihin paikkoihin.

Tämä on yleisohje.
Muokkaa ja tarkenna tästä ohjeesta omaan päiväkotiisi sopiva ohje.
Palohälytyksen voi antaa päiväkodin paloilmoitinjärjestelmä, palovaroitinjärjestelmä, palovaroitinryhmä tai yksittäinen palovaroitin. Palohälytystilanteen ero tulipalotilanteeseen on se, että alussa ei usein tiedetä, onko kyseessä todellinen tulipalotilanne vai erheellinen palohälytys. 
Toimenpiteet jos kohteessa on:

Poista alla olevasta tekstistä turhien järjestelmien osuudet

Paloilmoitinjärjestelmä (hätäkeskukseen liitetty)

1. Tehtävien jako (tulisi tehdä jo aikaisemmin)
a. kuka menee keskukselle selvittämään hälyttävän ilmaisimen tai ryhmän osoitetta?
b. kuka aloittaa lasten kanssa valmistautumisen poistumiseen?
c. kuka varmistaa, että kaikki ovat kuulleet hälytyksen?

2. Mene keskukselle ja katso näytöltä, mikä ilmaisin tai ryhmä hälyttää. Jos näytöllä ei ole tilatietoa, varmista paikantamiskaavioista ilmaisimen sijainti
3. Mene kohteeseen ja tarkista näkyykö savua tai liekkejä, noudata varovaisuutta
4. Jos kyseessä on oikea tulipalo, noudatetaan toiminta tulipalossa- ja 
poistumisohjetta
5. Jos kyseessä on erheellinen hälytys, soita 112 ja kerro miksi ilmaisin on hälyttänyt, jos tiedät varmasti syyn (hälytystä ei saa kuitata, eikä kelloja vaientaa keskukselta)
6. Ilmoita koko kiinteistöön, että kyseessä oli erheellinen hälytys ja poistuminen tai poistumisen valmistelu keskeytetään (kova kellojen ääni voi aiheuttaa sen, että poistutaan kuitenkin rauhallisesti ulos)
7. Kerro tarvittaessa lapsille, mistä hälytys oli aiheutunut ja että vaaraa ei ollut

Palovaroitinjärjestelmä (ei hätäkeskusyhteyttä)

1. Tehtävien jako (tulisi tehdä jo aikaisemmin)
a. kuka menee keskukselle selvittämään hälyttävän ilmaisimen tai ryhmän osoitetta?
b. kuka aloittaa lasten kanssa valmistautumisen poistumiseen?
c. kuka varmistaa, että kaikki ovat kuulleet hälytyksen?

2. Mene keskukselle ja katso näytöltä, mikä ilmaisin tai ryhmä hälyttää. Jos näytössä ei ole tilatietoa, varmista paikantamiskaavioista ilmaisimen sijainti
3. Mene kohteeseen ja tarkista näkyykö savua tai liekkejä, noudata varovaisuutta
4. Jos kyseessä on oikea tulipalo, noudatetaan toiminta tulipalossa – ja 
poistumisohjetta
5. Jos kyseessä on erheellinen hälytys, kuittaa hälytys keskukselta ja vaienna kellot, jos olet varma, ettei paloa ole. Kirjaa hälytyksen tiedot järjestelmän päiväkirjaan.
6. Ilmoita koko kiinteistöön, että kyseessä oli erheellinen hälytys ja poistuminen tai poistumisen valmistelu keskeytetään
7. Kerro tarvittaessa lapsille, mistä hälytys oli aiheutunut ja että vaaraa ei ollut

Palovaroitinryhmä tai palovaroitin

1. Tehtävien jako (tulisi tehdä jo aikaisemmin)
a. kuka lähtee etsimään hälyttävää varoitinta ?
b. kuka aloittaa lasten kanssa valmistautumisen poistumiseen ?
c. kuka varmistaa, että kaikki ovat kuulleet hälytyksen ?
2. Etsi varoitinta äänen perusteella 
3. Kun olet paikantanut tilan, josta ääni kuuluu, mene kohteeseen ja tarkista näkyykö savua tai liekkejä, noudata varovaisuutta
4. Jos kyseessä on oikea tulipalo, noudatetaan toiminta tulipalossa- ja poistumisohjetta
5. Jos kyseessä on erheellinen hälytys, vaienna varoitin tuulettamalla sen ympäristöä esim. heiluttamalla kirjaa tai avaamalla ikkuna. Jos varoitin ei hiljene, poista varoittimesta paristo ja vaihda paristo tai varoitin kokonaan.
6. Ilmoita koko kiinteistöön, että kyseessä oli erheellinen hälytys ja poistuminen tai poistumisen valmistelu keskeytetään
7. Kerro tarvittaessa lapsille, mistä hälytys oli aiheutunut ja että vaaraa ei ollut
